Document ID: 32005D0605

KOMISIJAS LĒMUMS
(2005. gada 4. augusts),
ar ko groza Lēmumu 93/195/EEK par dzīvnieku veselības nosacījumiem un veterināro sertifikāciju reģistrētu zirgu atpakaļievešanai pēc pagaidu izvešanas skriešanās sacīkstēm, sacensībām un kultūras pasākumiem
(izziņots ar dokumentu numuru K(2005) 2933)
(Dokuments attiecas uz EEZ)
(2005/605/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (1), un jo īpaši tās 19. panta ii) punktu,
tā kā:
(1)
Saskaņā ar vispārējiem noteikumiem, kas izklāstīti Komisijas Lēmuma 93/195/EEK (2) II pielikumā, skriešanās sacīkstēm, sacensībām un kultūras pasākumiem paredzētu reģistrētu zirgu atpakaļievešana pēc tam, kad tie tikuši uz laiku izvesti, attiecas tikai uz zirgiem, kuri kādā no trešām valstīm, kas ir uzskaitītas tajā pašā grupā minētā lēmuma I pielikumā, ir uzturēti mazāk kā 30 dienas.
(2)
Ņemot vērā veterinārās uzraudzības līmeni un faktu, ka attiecīgos zirgus tur atsevišķi no dzīvniekiem ar sliktāku veselības stāvokli, pagaidu izvešanas laikposms ir jāpagarina ne vairāk par 90 dienām, un attiecīgi jānosaka dzīvnieku veselības nosacījumi un veterinārā sertifikācija reģistrēto zirgu atpakaļievešanai pēc pagaidu izvešanas speciālām zirgu skriešanās sacīkstēm, sacensībām vai kultūras pasākumiem, kas notiek Kanādā vai Amerikas Savienotajās Valstīs.
(3)
Vīnes Spānijas jāšanas skola 2005. gadā rīkos demonstrējumus Amerikas Savienotajās Valstīs, atzīmējot 60. gadadienu kopš dienas, kad ģenerālis Džordžs Patons izglāba Austrijas Lipicas baltos zirgus Otrā pasaules kara beigās. Šie demonstrējumi ir jāuzskata par īpašu jāšanas sporta notikumu, kam var piemērot īpašus atpakaļievešanas noteikumus.
(4)
Tādēļ attiecīgi jāgroza Lēmums 93/195/EEK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 93/195/EEK groza šādi:
1)
Lēmuma 1. panta trešo ievilkumu aizstāj ar šādu:
“-
ir piedalījušies speciālās sacīkstēs, sacensībās vai kultūras pasākumos Kanādā vai Amerikas Savienotajās Valstīs un atbilst prasībām, kas noteiktas veterinārā sertifikāta paraugā, kurš ir sniegts šā lēmuma III pielikumā.”
2)
Ar šā lēmuma pielikuma tekstu aizstāj III pielikumu.
2. pants
Šis lēmums ir adresēts dalībvalstīm.
Briselē, 2005. gada 4. augustā

Labels: 3
0
18
6